

ที่ มท ๐๘๑0.6/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ ๒๕66

เรื่อง การจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่าย เพื่อกรณีฉุกเฉินหรือจำเป็น สำหรับจ่ายเงินเบี้ยยังชีพผู้สูงอายุที่ได้ดำเนินการเรียกคืนและได้นำส่งเงินคืนเป็นรายได้แผ่นดินแล้ว

เรียน ผู้ว่าราชการจังหวัด ทุกจังหวัด (ยกเว้นจังหวัดสิงห์บุรี และจังหวัดอุทัยธานี)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 161 ลงวันที่ 27 มกราคม 2564

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1045 ลงวันที่ 20 พฤษภาคม 2564

สิ่งที่ส่งมาด้วย 1. งบหน้ารายละเอียดการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น สำหรับจ่ายเงินเบี้ยยังชีพผู้สูงอายุ ที่ได้ดำเนินการเรียกคืนและได้นำส่งเงินคืนเป็นรายได้แผ่นดินแล้ว จำนวน ๑ ชุด

2. คู่มือการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) จำนวน 1 ฉบับ

3. แบบรายงานการเบิกจ่ายงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 1 ฉบับ

ตามที่ กรมส่งเสริมการปกครองท้องถิ่นแจ้งสำรวจข้อมูลจำนวนเงินที่เรียกคืนจากผู้สูงอายุ ที่ได้รับสวัสดิการอื่นซ้ำซ้อนจากรัฐ รัฐวิสาหกิจ หรือองค์กรปกครองส่วนท้องถิ่น กรณีองค์กรปกครองส่วนท้องถิ่นดำเนินการเรียกคืนเบี้ยยังชีพผู้สูงอายุและได้นำส่งเงินคืนเป็นรายได้แผ่นดินแล้ว โดยให้จังหวัดรวบรวมข้อมูล และรายงานให้กรมส่งเสริมการปกครองท้องถิ่นทราบ ความละเอียดตามอ้างถึง นั้น

กรมส่งเสริมการปกครองท้องถิ่นขอเรียนว่า สำนักงบประมาณได้อนุมัติการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น สำหรับจ่ายเงิน เบี้ยยังชีพผู้สูงอายุที่ได้ดำเนินการเรียกคืนและได้นำส่งเงินคืนเป็นรายได้แผ่นดินแล้ว จึงขอความร่วมมือจังหวัดดำเนินการ ดังนี้

1. แจ้งเทศบาลตำบลและองค์การบริหารส่วนตำบลที่ได้รับการจัดสรรงบประมาณ ดำเนินการเบิกจ่ายงบประมาณดังกล่าว โดยถือปฏิบัติ ตามกฎหมาย ระเบียบ ข้อบังคับ มติคณะรัฐมนตรี และหนังสือเวียน ที่เกี่ยวข้อง ตลอดจนมาตรฐานของทางราชการให้ถูกต้องครบถ้วนในทุกขั้นตอน โดยคำนึงถึงประโยชน์สูงสุดของทางราชการและประโยชน์ที่ประชาชนจะได้รับเป็นสำคัญ เมื่อดำเนินการบรรลุวัตถุประสงค์ตามที่ได้รับอนุมัติเงินจัดสรรแล้ว หากมีงบประมาณเหลือจ่ายหรือคาดการณ์ได้แน่ชัดว่าจะเหลือจ่าย ให้ดำเนินการส่งคืนกรมส่งเสริมการปกครองท้องถิ่นภายใน 15 วัน นับแต่วันที่ทราบยอดเงินเหลือจ่ายดังกล่าว โดยถือปฏิบัติ ตามหนังสือกรมส่งเสริมการปกครองท้องถิ่น ที่ มท 0808.2/ว 2818 ลงวันที่ 26 พฤศจิกายน 2564

ซึ่งกรณีที่องค์กรปกครองส่วนท้องถิ่นจะส่งคืนเงินอุดหนุนทั่วไปที่ได้รับจัดสรรจากกรมส่งเสริมการปกครองท้องถิ่น ภายในปีงประมาณ ให้นำส่งเป็นเงินเบิกเกินส่งคืนโดยเขียนเช็คสั่งจ่ายในนาม “กระทรวงการคลัง” และส่งมายัง กรมส่งเสริมการปกครองท้องถิ่นเพื่อนำส่งกระทรวงการคลังต่อไป

/2. แจ้งเทศบาลนคร…

-2-

2. แจ้งเทศบาลนครและเทศบาลเมืองที่เป็นหน่วยรับงบประมาณตรงที่ได้รับการจัดสรรงบประมาณดำเนินการเบิกจ่ายงบประมาณดังกล่าว หากมีงบประมาณเหลือจ่ายหรือคาดการณ์ได้แน่ชัดว่าจะเหลือจ่าย ให้ดำเนินการส่งคืนสำนักบประมาณโดยตรงภายใน 15 วัน นับแต่วันที่ทราบยอดเงินเหลือจ่าย

3. รวบรวมผลการเบิกจ่ายงบประมาณและผลการส่งคืนเงินงบประมาณเหลือจ่ายขององค์กรปกครองส่วนท้องถิ่น และรายงานให้กรมส่งเสริมการปกครองท้องถิ่นทราบ ภายในวันที่ 31 มีนาคม 2566 เพื่อรายงานผลการดำเนินการต่อสำนักงบประมาณต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น